Ġublew tad-Deheb tal-Inkurunazzjoni tal-Istatwa ta' San Ġużepp ix-Xiħ tar-Rabat tal-Imdina Ġrajja oħra li qed titfakkar bil-kbir matul din is-sena, hija l-Ħamsin Anniversarju mill-Inkurunazzjoni tal-Istatwa Mirakoluża ta' San Ġużepp, meqjuma fl-Oratorju tal-Arċikonfraternità tal-Patrijarka fir-Rabat tal-Imdina. Din ix-xbieha, li jingħad li kienet waħda mill-puleni li jżejnu x-xwieni tal-Ordni ta' San Ġwann, dejjem serviet bħala simbolu ta' eċċellenza li jiġbed fi ħdanu lid-devoti kollha Ġużeppini Maltin u Għawdxin. Din l-istatwa tant devota, hija meqjuma b'għożża kbira minn dawk kollha li jħobbu lill-Missier Putattiv tal- Bambin Ġesu. U għalhekk ma stajniex nonqsu milli, bħala Komunità Ġużeppina Koppija, nattendu bi ħġarna għall-attivitajiet li tħejjew bejn April u Mejju li għadda, biex jitfakkar dan l-anniversarju importanti. Tajjeb li nagħtu l-prosit mistħoqq lill-organizzaturi Rabtin, għax tassew tellgħu programm t'attivitajiet mill-isbaħ li ma għamlux għajb għal dawk li seħħew ħamsin sena ilu. U f'dan l-artiklu, Andre Gatt, jagħti ħarsa storika lejn dan l-avveniment storiku u għażiż f'qalb kull Ġużeppin. Fil-Knisja ta' Santa Marija ta' Ġesu, ir-Rabat tal-Imdina nsibu l-Oratorju ta' San Ġużepp. F'dan l-Oratorju li hu mmexxi lill-Arċikonfraternità ta' San Ġużepp, issibu statwa antika ta' San Ġużepp ix-Xiħ. Jingħad li din l-istatwa nġiebet Malta mill-Kavallieri minn Rodi mal-wasla tagħhom fl-1530. L-Inkurunazzjoni Kien it-3 ta' April 1949 f'Laqgħa ġenerali tal- Arċikonfraternità ta' San Ġużepp ġo l-Oratorju ta' San Ġużepp li ġie mħabbar mir-Rettur Monsinjur Dun Ġużepp. Vassallo, li ħatar kummissjoni mill- istess Fratellanza u dan sabiex taħdem ħalli jingħata l-permess mis-Sagra Kongregazzjoni tar-Riti, biex l-istatwa ta' San Ġużepp, kif inhu magħruf ix-Xiħ, tiġi Nkurunata. Meta tħabbret l-aħbar kien hemm ferħ kbir mill-membri li kienu jlaħħqu 200 persuna. FESTA SAN ĠUŻEPP HAL KIRKOP 2013 Ir-Rev. Patri Mro Beneditto Pirotta O.S.A. ħejja petizzjoni b'forma ta' talba, fejn fit-12 ta' Jannar 1950 fuq parir tal-Monsinjur Arċisqof Mikiel Gonzi ġiet mibgħuta lis-Sagra Kongregazzjoni tar-Riti, iżda fit-18 ta' Marzu 1950 din ġiet miċħuda. Għal darb'oħra ntbagħtet talba oħra fit-30 ta' Novembru 1950 mill-Wisq Rev. Patri Anġeliku Azzopardi O.F.M. Ministru Provinċjali flimkien mal- Ministru Ġenerali tal-istess Ordni tal-Patrijiet Minuri il-wisq Rev. Patri Pacifico Petroni O.F.M. bil-permess tal-Kummissjoni tal-Inkurunazzjoni. Iżda għal darb'oħra ċaħdet it-talba għall-Inkurunazzjoni u dan kien fit-28 ta' Diċembru 1950. Il-Kummissjoni tal-Inkurunazzjoni għamlet laqgħa oħra fid-29 ta' Mejju 1956 fejn inqara d-dokument biex issir talba oħra lis-Sagra Kongregazzjoni. Fl-1 ta' Ġunju 1956, id-dokument ġie ffirmat mill-membri tal-kummissjoni u minn Mons. Arċisqof Mikiel Gonzi. Id-Dokument intbagħat lill- Ministru Provinċjali tal-Patrijiet Minuri. Patri Alfons Camilleri O.F.M. li f'dak iż-żmien kien Konsultur kwalifikat tal- Kongregazzjoni tar-Riti. Wara xi ftit jiem ir-rikors ġie aċċettat. Il-Qdusija tiegħu l-Papa Piju XII fis-27 ta' Lulju 1956 ħareġ jiffirma personalment id-digriet tal-Inkurunazzjoni ta' San Ġużepp. L-Arċisqof ta' Malta Sir Michael Gonzi jinkuruna solennement l-Istatwa devota ta' San Ġużepp fl-1 ta' Mejju 1963. Fit-3 ta' Settembru 1956, il-Ministru Provinċjali, il- Wisq Rev. Patri Alfons Camilleri O.F.M. irċieva l-aħbar mingħand il-Prokuratur Ġenerali, il-Wisq Rev. Patri Ferdinando Antonelli O.F.M., li l-Kardinal Prefett tas- Sagra Kongregazzjoni tar-Riti kien laqa'. t-talba biex l-istatwa ta' San Ġużepp ix-Xiħ tiġi nkurunata. Wara, t-talba ġiet moqrija quddiem is-Sagra Kongregazzjoni tar-Riti, biex imbagħad il-Papa ta l-approvazzjoni tiegħu u ħareġ id-Digriet taħt forma ta' Brevi. Il- Ministru Provinċjali l-Wisq Rev. Patri Alfons Camilleri O.F.M. irċieva d-digriet 'Brevi Appostoliku' fis-27 ta' Settembru 1956 mingħand il-Qdusija tiegħu l-Papa Piju XII. B'hekk l-istatwa ta' San Ġużepp ix-Xiħ setgħet tiġi nkurunata. Fis-7 ta' Ottubru 1956 fil-Knisja ta' Santa Marija ta' Ġesu, ir-Rev. Patri Provinċjal Alfons Camilleri O.F.M. qara l-Brevi tal-Papa Piju XII, fejn kien hemm folla kbira ta' nies li nġabret fil-knisja u wara tkanta t-Te Deum lil Alla. L-eks-Prim Ministru Ġorġ Borg Olivier u l-eks President Sir Anthonv Mamo bil-kuruni fuq imħaded tal-bellus qabel ma bdiet iċ-ċerimonja tal-Inkurunazzjoni. L-Ewwel ta' Mejju 1956 Fl-ewwel ta' Mejju 1956, il-Knisja f'Malta ċċelebrat għall-ewwel darba l-Festa ta' San Ġużepp Ħaddiem. Għalhekk kienet manifestazzjoni reliġjuża kbira fuq il-Fosos tal-Furjana. L-istatwa ta' San Ġużepp ix-Xiħ inħarġet mill-Knisja ta' Santa Marija ta' Ġesu fit-28 t'April 1956 u sar korteo, fejn għaddiet minn diversi lokalitajiet sakemm waslet fil-Knisja Arċipretali tal- Furjana. Fl-1 ta' Mejju ġemgħa kbira ta' nies ta' madwar 40,000 ruħ inġabret madwar l-istatwa fejn mal-wasla tal-Arċisqof Mikiel Gonzi ngħatat merħba kbira. L-Ewwel ta' Mejju 1963 Saru ħafna avvenimenti li bdew minn April sa ma waslet id-data tal-Inkurunazzjoni. L-Istatwa ta' San Ġużepp ix-Xiħ telqet mill-Knisja ta' Ġieżu minn kmieni L-Istatwa ta' San Ġużepp ix-Xiħ għaddejja proċessjonalment fuq il- Fosos tal-Furjana fost attendenza ta' eluf ta' nies. filgħodu mqiegħda fuq trakk armat b'damask u fjuri u erħitilha għall-Belt Valletta, fejn hemm mal-wasla tal- istatwa fi Pjazza Kastilja, ġiet milqugħa minn ġemgħa kbira ta' nies. Bis-sehem tal-Kumitat San Ġużepp Ħaddiem, u b'għajnuna tal-kumitat tal-Festi tal-Inkurunazzjoni, beda l-korteo minn Triq ir-Repubblika, fejn malli waslet fi Pjazza San Ġwann, l-Arċisqof ta' Malta bierek il-ħaddiema u l-għodod tagħhom. L-Arċikonfraternità ta' San Ġużepp bdiet purċissjoni mill-knisja ta' Sarria bl-istandart blu u warajhom imxew Fratellanzi ta' San Ġużepp minn tmintax-il belt u raħal madwar Malta u diversi baned mużikali. Fl-aħħar ta' din il-purċissjoni nġarret l-istatwa ta' San Ġużepp, li din ittieħdet fuq tribuna quddiem il-Knisja ta' San Publiju. Wara ħarġet purċissjoni oħra li kienet iffurmata mill-Kapitlu Metropolitan, mill-ET. Mons. Ġużeppi Pace Isqof t'Għawdex, mill-E.T. Mons. Emanuel Gerada Isqof Titulari ta' Tralles u Vigarju Ġenerali ta' Arċidjoċesi Ix-xbieha devota u tant għal qalb il-Ġużeppini Maltin u Għawdxin li tinsab meqjuma fl-Oratorju biswit il-Knisja ta' Santa Marija ta' Ġesu fir-Rabat tal-Imdina. FESTA SAN ĠUŻEPP Hal KIRKOP 2013 ta' Malta u mill-E.T. Mons. Costantinu Trapani ta' Nicosia fi Sqallija li kien mistieden. F'din l-okkażjoni ħadu sehem ukoll l-Onor. Prim Ministru ta' Malta Dr Ġorġ Borġ Olivier, li żamm f'idejh imħadda ħamra, fejn fuqha kien hemm il-kuruna tad-deheb ta' San Ġużepp. Ħdejh kien hemm il-Prim Imħallef Sir Anthonv Mamo li żamm il-kuruna tad-deheb tal- Bambin. Wara l-quddiesa, l-Arċisqof Mikiel Gonzi poġġa l-ewwel il-kuruna fuq ras il-Bambin u wara poġġa l-kuruna l-oħra fuq San Ġużepp. L-istatwa Nkurunata rritornat lura lejn ir-Rabat, fejn għaddiet minn quddiem il-Knisja Kolleġġjata ta' San Pawl, fejn ġiet milqugħa mill-Arċipriet tar-Rabat il-Kan. Dun Pawl Attard u l-Kanonċi. Saru festi kbar fir-Rabat bis-sehem taż-żewġ baned Rabtin, kif ukoll mill-komunitajiet tal-Patrijiet kollha li hemm ir-Rabat u l-Imdina. Fit-12 ta' Mejju 1963, sar l-għeluq tal-festi tal- Inkurunazzjoni fejn bdiet quddiesa Pontifikali mill-E. T. Mons. Arċisqof Mikiel Gonzi. Komplew bil-marċi l-baned, fosthom il-Banda U Isle Adam u baned oħra. Fil-ħruġ u d-dħul tal-Purċissjoni kien hemm ukoll Il-logo tal-50 Anniversarju mill-Inkurunazzjoni tal- Istatwa Mirakoluża ta' San Ġużepp ix-Xiħ, xogħol il-kittieb ta' dan l-artiklu stess Andrċ Gatt. nar tal-ajru li ġie maħdum minn dilettanti Ġużeppini Rabtin. Mal-medda taż-żmien saru avvenimenti sbieħ fosthom l-1 ta' Mejju 1981, fejn ġie ċċelebrat il- 25 Anniversarju minn meta saret għall-ewwel darba l-festa ta' San Ġużepp Ħaddiem. Fl-1997 ġie organizzat is-VII Simpożju Internazzjonali dwar San Ġużepp, fejn għal din l-okkażjoni, l-istatwa ta' San Ġużepp Inkurunat daret ħafna knejjes f'Malta u Għawdex. F'Ġunju 2008, l-istatwa ta' San Ġużepp Inkurunat ittieħed pelleġrinaġġ mill-Knisja Katidrali għall-Knisja ta' Santa Marija ta' Ġesu. Dan sar bi preparazzjoni għal għeluq il-500 sena minn meta l-Festa ta' San Ġużepp bdiet tiġi ċċelebrata b'mod solenni fil-Gżejjer Maltin. Informazzjoni dwar il-kuruni tad-deheb Id-Deheb li ntuża għall-kuruni kien ġie mdewweb mid-Ditta Busuttil Jewellerv tar-Rabat fil-Każin tal- Banda LIsle Adam. Id-disinn tal-kuruni sar fuq id- disinn tas-Surmast Carmelo Tonna u ġew maħduma mill-arġentier Ġużeppi Pirotta tan-Naxxar. Għeluq San Ġużepp ix-Xiħ, din is-sena jagħlaq 50 sena Inkurunat. Għal dan l-anniversarju sar logo uffiċjali li kien imżanżan fil-ħruġ min-niċċa ta' San Ġużepp 2012. Dan il-logo juri l-kuruna bid-data tal-anniversarju 1963 - 2013 u kif ukoll il-kliem 'Kuruna fuq rasek qegħdnielek'. Festi speċjali saru fl-aħħar ta' April u fl-1 ta' Mejju ta' din is-sena. Rettur ta' Arċikonfraternità ta' San Ġużepp Anthonv Casha. Leħen il-Komunità Ġużeppina tar-Rabat Festa 2009. Ritratti Mill-Arkivju tal-komunità Ġużeppina tar-Rabat. FESTA SAN ĠUŻEPP HAL KIRKOP 2013 Il-President tas-Soċjetà u membri fil-Kumitat, flimkien ma' diversi Fratelli u Bandisti Ġużeppini Koppin li pparteċipaw fil-Mixja ta' Fidi bl-Istatwa Nkurunata ta' San Ġużepp li saret il-Ħadd 28 t'April 2013 mill-Imdina sar-Rabat.